paragraph_text: Usporedno s razvojem instrumentalne glazbe javila se potreba za pisanjem tehničkih vježbi. Među najstarija djela te vrste ide tabulatura Oswalda Holtzacha. Po svojoj prvenstveno tehničkoj namjeni u preteče etide ubrajaju se neki oblici glazbe za instrumente s tipkama; npr. pojedine toccate talijanskih majstora, zatim fantazije i kod njemačkih skladatelja osobito preludiji. Klavirska etida brojčano i glazbenim sadržajem premašuje etide za druge instrumente.